《题梅图次胡龙臣韵》
元代·胡奎

梁园宾客看花处，锦障围满花满树。一朝池馆彩云空，可恨留满满不住。

岂若孤山雪后花，年年开向老逋家。自信贞心同铁石，肯随凡卉混尘沙。

明月半窗閒徙倚，展画看诗思无已。华表千年鹤不归，霜花满地天如水。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。